Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: Az építésügyi hatósági kötelezési eljárásról szóló 40/1997. (XII. 21.) KTM rendelet a 4. § (1) bekezdése értelmében
Paragraph Index: 1445

2002. szeptember 6-ig, a kényszerbontás elrendeléséig nem intézkedtek annak érdekében, hogy az ingatlanban méltatlan körülmények között élõ 29 ember (köztük 12 gyermek) helyzete rendezõdjön. A roma családok négy hónapig éltek olyan épületben, amely életüket, testi épségüket, egészségüket folyamatosan, közvetlenül veszélyeztette. Tovább súlyosbodott a helyzet a szeptember 5-ei vihart követõen. Az önkormányzat a kialakult krízishelyzet azonnali kezelésérõl nem intézkedett, a rossz idõ ellenére sem biztosította, hogy az éjszaka folyamán fedél legyen a roma családok feje felett. Ehelyett Solt Pál szeptember 5-én éjszaka gondoskodott a családok egy részének elhelyezésérõl úgy, hogy felajánlotta a kisebbségi önkormányzat irodahelyiségeit e célra. Az ingatlan kiürítését és kényszerbontását elrendelõ közigazgatási határozat arról rendelkezett, hogy a lakások tulajdonosait és a bentlakókat a telken felállított polgári védelmi sátrakba költöztessék ki. A fûtetlen polgári védelmi sátrak még átmeneti jelleggel sem voltak alkalmasak – különösen az idén tapasztalt szélsõséges szeptemberi idõjárás miatt – emberek elhelyezésére. Azzal, hogy a roma családok négy hónapig életveszélyes épületben éltek, majd a kényszerbontást követõen emberi lakhatásra alkalmatlan polgári védelmi sátrakba költöztették õket, megsértették az élethez és emberi méltósághoz, a legmagasabb szintû testi és lelki egészséghez, valamint a szociális biztonsághoz fûzõdõ alkotmányos jogaikat. Az Alkotmány 67. § (1) bekezdésében foglaltakra figyelemmel38, amely szerint minden gyermeknek joga van a megfelelõ testi, szellemi és erkölcsi fejlõdéséhez szükséges védelemre és gondoskodásra, a gyermeki jogokat külön is vizsgáltuk. 38 Alkotmány 67. § (1) bekezdése: A Magyar Köztársaságban minden gyermeknek joga van a családja, az állam és a társadalom részérõl arra védelemre és gondoskodásra, amely a megfelelõ testi, szellemi és erkölcsi fejlõdéséhez szükséges. Ezzel összefüggésben áttekintettük, hogy a családokban élõ 12 kiskorú – a gyermekek védelmérõl és a gyámügyi

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes